CELEX: 32008R1240
Language: hr
Date: 2008-12-10 00:00:00
Title: Uredba Komisije (EZ) br. 1240/2008 od 10. prosinca 2008. o izmjeni Uredbe Vijeća (EZ) br. 560/2005 o uvođenju određenih posebnih mjera ograničavanja usmjerenih protiv određenih osoba i subjekata s obzirom na stanje u Côte d’Ivoireu

18/Sv. 010
            
            
               HR
            
            
               Službeni list Europske unije
            
            
               58
            
         32008R1240
   
               L 334/60
            
            
               SLUŽBENI LIST EUROPSKE UNIJE
            
            
               10.12.2008.
            
         
      UREDBA KOMISIJE (EZ) br. 1240/2008
   od 10. prosinca 2008.
   o izmjeni Uredbe Vijeća (EZ) br. 560/2005 o uvođenju određenih posebnih mjera ograničavanja usmjerenih protiv određenih osoba i subjekata s obzirom na stanje u Côte d’Ivoireu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 560/2005 o uvođenju posebnih mjera ograničavanja usmjerenih protiv određenih osoba i subjekata s obzirom na stanje u Côte d’Ivoireu (1), a posebno njezin članak 11. točku (a),
   budući da:
   
               (1)
            
            
               Prilog I. Uredbi (EZ) br. 560/2005 navodi fizičke i pravne osobe i subjekte na koje se odnosi zamrzavanje financijskih sredstava i gospodarskih izvora na temelju te Uredbe.
            
         
               (2)
            
            
               Odbor za sankcije Vijeća sigurnosti Ujedinjenih naroda odlučio je 18. prosinca 2006. i 21. listopada 2008. izmijeniti popis fizičkih osoba na koje bi se trebalo primijeniti zamrzavanje financijskih sredstava i gospodarskih izvora tako da upotpuni podatke o osobama koje se već uvrštene na popis. Prilog I., bi stoga, trebalo na odgovarajući način izmijeniti,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 560/2005 zamjenjuje se tekstom određenim u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. prosinca 2008.
      
         
            Za Komisiju
         
         Eneko LANDÁBURU
         
         
            Glavni direktor za vanjske odnose
         
      
   
   
      (1)  SL L 95, 14.4.2005., str. 1.
   PRILOG
   
      
         „PRILOG I.
         
            Popis fizičkih ili pravnih osoba ili subjekata iz članaka 2., 4. i 7.
         
         
                     (1)
                  
                  
                     Charles Blé Goudé (alias Gbapé Zadi). Adresa: Bloc P 170, Yopougon Selmer, Côte d’Ivoire, (b) Hotel Ivoire, Abidjan, Cocody, Côte d’Ivoire. Datum rođenja: 1.1.1972. Mjesto rođenja: (a) Guibéroua (Gagnoa), Côte d’Ivoire, (b) Niagbrahio/Guiberoua, Côte d’Ivoire, (c) Guiberoua, Côte d’Ivoire. Državljanstvo: Côte d’Ivoirea. Broj putovnice: (a) 04LE66241 (Côte d’Ivoire, izdana 10.11.2005., vrijedi do 9.11.2008.), (b) AE/088 DH 12 (diplomatska putovnica Côte d’Ivoirea, izdana 20.12.2002., vrijedi do 11.12.2005.), (c) 98LC39292 (Côte d’Ivoire, izdana 24.11.2000., vrijedi do 23.11.2003.). Broj putne isprave: C2310421 (Švicarska, izdana 15.11.2005., vrijedi do 31.12.2005.).
                     Ostali podaci: (1) adresa (a) u 2001., adresa (b) kako je izražena na putnoj ispravi br.: C2310421; (2) mogući alias ili titula: ‚Général’ ili ‚Génie de kpo’; (3) vođa COJEP-a (‚Mladih patriota’). U više navrata davao javne izjave u kojima je zastupao nasilje protiv postrojenja i osoblja Ujedinjenih naroda te protiv stranaca; vođenje i sudjelovanje u nasilju uličnih milicija, uključujući i premlaćivanja, silovanja i izvansudska ubojstva; zastrašivanje Ujedinjenih naroda, Međunarodne radne skupine (IWG), političke oporbe i neovisnog tiska; sabotaža međunarodnih radiopostaja; ometanje djelovanja IWG-a, Operacije Ujedinjenih naroda u Côte d’Ivoire (UNOCI), francuskih snaga i mirovnog postupka kako je definiran Rezolucijom UN-a 1643 (2005.).
                  
               
                     (2)
                  
                  
                     Eugène N’goran Kouadio Djué. Datum rođenja: (a) 1.1.1966., (b) 20.12.1969. Državljanstvo: Côte d’Ivoirea. Broj putovnice: 04LE017521 (izdana 10.2.2005., vrijedi do 10.2.2008.).
                     Ostali podaci: Vođa ‚Union des Patriotes pour la Libération Totale de la Côte d’lvoire (UPLTCI)’. U više navrata davao javne izjave u kojima je zagovarao nasilje protiv postrojenja i osoblja Ujedinjenih naroda te protiv stranaca; vođenje i sudjelovanje u nasilju uličnih milicija, uključujući premlaćivanja, silovanja i izvansudska ubojstva; ometanje djelovanja IWG-a, UNOCI-ja, francuskih snaga i mirovnog postupka kako je definiran Rezolucijom UN-a 1643 (2005.).
                  
               
                     (3)
                  
                  
                     Martin Kouakou Fofié. Datum rođenja: 1.1.1968. Mjesto rođenja: Bohi, Côte d’Ivoire. Državljanstvo: Côte d’Ivoirea. Broj osobne iskaznice: (a) 2096927 (Burkina Faso, izdana 17.3.2005.), (b) 970860100249 (Côte d’Ivoire, izdana 5.8.1997., vrijedi do 5.8.2007.).
                     Ostali podaci: (a) potvrda o državljanstvu Burkine Faso: CNB N.076 (17.2.2003.), ime oca: Yao Koffi Fofié, ime majke: Ama Krouama Kossonou; (b) zapovjednik Glavnih novih snaga, Sektor Korhogo. Snage pod njegovim zapovjedništvom bile su uključene u novačenje djece vojnika, otmice, iznuđivanje prisilnog rada, seksualno zlostavljanje žena, samovoljno uhićivanje i izvansudska ubijanja, suprotno konvencijama o ljudskim pravima i međunarodnom humanitarnom pravu; ometanje djelovanja IWG-a, UNOCI-ja, francuskih snaga i mirovnog postupka kako je definiran Rezolucijom UN-a 1643 (2005.).”